Tor Aune

Tor Aune (født 25. mars 1944 i Trondheim) er en norsk programleder, sportsjournalist og reporter. 

Aune vokste opp i Oslo og bosatte seg i voksen alder på Ski. 

Han var ansatt i NRK i 30 år, og var i flere år tilknyttet NRKs sportsredaksjon som reporter, kommentator og programleder. Han startet i sportsavdelingen på radio og var her frem til han i 1980 begynte i Sportsrevyen på fjernsynet. I 1985 begynte han som programleder i Frokost-TV, men sluttet i NRK året etter. Et par år senere ble han programleder for sportmagasinet Arena 3 på TV3. I 1990 ble han ansatt i Lillehammer olympiske organisasjonskomité (LOOC) som pressesjef, og senere som informasjons- og mediedirektør.

I 1995 returnerte han til NRK og en lederstilling i NRK Sporten. Han var også visepresident i EBUs sportskomité i åtte år. Han ble værende i NRK frem til han gikk av med pensjon i 2012.

Referanser 

Norske programledere
Norske sportsjournalister
Personer fra Trondheim kommune
Personer fra Oslo